హిట్లర్
అలోయీస్ హిట్లర్, క్లారా హిట్లర్ల ఆరుగురు సంతానంలో ఏడాల్ఫ్ హిట్లర్ నాలుగవ సంతానం. ఆస్ట్రియా–హంగరీ సరిహద్దులలో బ్రును అమ్ ఇన్ అనే ఊళ్లో జన్మించాడు. హిట్లర్ తన తల్లితో చాలా సన్నిహితంగా ఉండేవాడు కానీ ఆధిపత్యం చెలాయించే మనస్తత్వం ఉన్న తండ్రి అతనిని తరచుగా కొట్టటం వలన అతనితో ఎప్పుడూ ఒక సమస్యాత్మక బాంధవ్యం కలిగి ఉండేవాడు. కొన్ని సంవత్సరాల క్రితం అతను తన కార్యదర్శితో ఇలా చెప్పాడు: "నా తండ్రి నన్ను కొట్టినప్పుడు ఇంక ఏడవకూడదని అనుకున్నాను." కొన్ని రోజుల తరువాత నాకు నా నిగ్రహాన్ని పరీక్షించుకొనే అవకాశం వచ్చింది. నా తల్లి భయపడి తలుపుకు అటువైపు తిరిగి నుంచుంది. నా మటుకు నేను, నిశ్శబ్దంగా నా వెనుక భాగంలో కర్రతో పడుతున్న దెబ్బలను లెక్కపెట్టాను.
ఖలీల్ జీబ్రాన్
జీబ్రాన్ అప్పటికి ఒట్టోమాన్ సామ్రాజ్యంలోని పాక్షిక స్వయంపాలిత ప్రాంతమైన ఉత్తర మౌంట్ లెబనాన్ ప్రాంతంలో చారిత్రక పట్టణమైన బ్షార్రీలో మారోనైట్ కేథలిక్ కుటుంబంలో జన్మించాడు. అతని తల్లి కమిలా ఒక మతాచార్యుడి కూతురు, జీబ్రాన్ జన్మించేనాటికి ఆమెకు ముప్పై సంవత్సరాలు. జీబ్రాన్ తండ్రి ఖలీల్ ఆమెకు మూడవ భర్త. కుటుంబం పేదరికంతో కునారిల్లుతూండడంతో లెబనాన్‌లో గడిపిన రోజుల్లో ఖలీల్ పాఠశాలకు వెళ్ళి చదువుకోలేదు. ఐతే మతాచార్యులు తరచుగా అతని వద్దకు వచ్చి బైబిల్, అరబిక్ భాష నేర్పుతూ ఉండేవారు.